  Виталий Пронин Кунысьтымы тросаз улосъёсын шараяськизы калыкез пӧян учыръёс: Пенсиосъя фондын тыршисьёс чотэ кариськыса, пӧяськисьёс юртысь юртэ ветло, пенсиос пумысен валэктон уж нуэм улсын син куспын лушкасько. Таослэн куриказы тужгес но ӵем шеде мӧйы калык. Тодмотэм муртъёслы оскиськыса, соосты улон интыязы пырыны лэзё, нош таосыдлы та ик кулэ: коркаысь я коньдон, я дуно арбериос тӧлӟо-ышо.Россиысь Пенсиосъя кун фондлэн Удмурт ёзэз Удмурт шаерын улӥсьёслэн тодазы вайытэ: та ёзысь специалистъёс юртысь юртэ уг ветло. Калыкен кусып возиське фондлэн ёрос управлениосысьтыз вазиськисьёсын ужанъя службаос пыр. Калык медаз вунэты вылэм: тодмотэм адямиосын ваем документъёсты кинюртэмъёсыныды юнматоно ӧвӧл, дуно бумагаостэс но мурт кие сётонлэсь возиськоно. Ӧсады йыгаськем, пенсиосъя фондысь специалистъёс улсы кариськем муртъёс ӟече уз вуттэ. Юанъёсыныды вазиськыны быгатоды Россиысь Пенсиосъя кун фондлэн Удмурт ёзэзлэн пӧсь телефонэз пыр - (3412) 400-123 номеръя.Наталья Седова Теги: пенсия пяськон  